CELEX: 32012D0363
Language: sl
Date: 2012-07-04 00:00:00
Title: 2012/363/EU: Izvedbeni sklep Komisije z dne 4. julija 2012 o dovoljenju državam članicam za podaljšanje začasnih registracij, odobrenih za nove aktivne snovi biksafen, Candida oleophila , sev O, fluopiram, halosulfuron, kalijev jodid, kalijev tiocianat in spirotetramat (notificirano pod dokumentarno številko C(2012) 4436)  Besedilo velja za EGP

6.7.2012   
            
            
               SL
            
            
               Uradni list Evropske unije
            
            
               L 176/70
            
         IZVEDBENI SKLEP KOMISIJE
   z dne 4. julija 2012
   o dovoljenju državam članicam za podaljšanje začasnih registracij, odobrenih za nove aktivne snovi biksafen, Candida oleophila, sev O, fluopiram, halosulfuron, kalijev jodid, kalijev tiocianat in spirotetramat
   (notificirano pod dokumentarno številko C(2012) 4436)
   (Besedilo velja za EGP)
   (2012/363/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(1) Direktive,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (2) ter zlasti člena 80(1)(a) Uredbe,
   ob upoštevanju naslednjega:
   
               (1)
            
            
               V skladu s členom 80(1)(a) Uredbe (ES) št. 1107/2009 se za aktivne snovi, za katere je bila sprejeta odločitev v skladu s členom 6(3) Direktive 91/414/EGS pred 14. junijem 2011, še naprej uporablja Direktiva 91/414/EGS.
            
         
               (2)
            
            
               V skladu s členom 6(2) Direktive 91/414/EGS je Združeno kraljestvo oktobra 2008 prejelo zahtevek družbe Bayer CropScience AG za vključitev aktivne snovi biksafen v Prilogo I k Direktivi 91/414/EGS. Z Odločbo Komisije 2009/700/ES (3) je bilo potrjeno, da je dokumentacija popolna ter da načeloma izpolnjuje zahteve po podatkih in informacijah iz prilog II in III k navedeni direktivi.
            
         
               (3)
            
            
               V skladu s členom 6(2) Direktive 91/414/EGS je Združeno kraljestvo julija 2006 prejelo zahtevek družbe BIONEXT sprl za vključitev aktivne snovi Candida oleophila, sev O, v Prilogo I k Direktivi 91/414/EGS. Z Odločbo Komisije 2007/380/ES (4) je bilo potrjeno, da je dokumentacija popolna ter da načeloma izpolnjuje zahteve po podatkih in informacijah iz prilog II in III k navedeni direktivi.
            
         
               (4)
            
            
               V skladu s členom 6(2) Direktive 91/414/EGS je Nemčija junija 2008 prejela zahtevek družbe Bayer CropScience AG za vključitev aktivne snovi fluopiram v Prilogo I k Direktivi 91/414/EGS. Z Odločbo Komisije 2009/464/ES (5) je bilo potrjeno, da je dokumentacija popolna ter da načeloma izpolnjuje zahteve po podatkih in informacijah iz prilog II in III k navedeni direktivi.
            
         
               (5)
            
            
               V skladu s členom 6(2) Direktive 91/414/EGS je Italija maja 2005 prejela zahtevek družbe Nissan Chemical Europe SARL za vključitev aktivne snovi halosulfuron v Prilogo I k Direktivi 91/414/EGS. Z Odločbo Komisije 2006/586/ES (6) je bilo potrjeno, da je dokumentacija popolna ter da načeloma izpolnjuje zahteve po podatkih in informacijah iz prilog II in III k navedeni direktivi.
            
         
               (6)
            
            
               V skladu s členom 6(2) Direktive 91/414/EGS je Nizozemska septembra 2004 prejela zahtevek podjetja Koppert Beheer BV za vključitev aktivne snovi kalijev jodid v Prilogo I k Direktivi 91/414/EGS. Z Odločbo Komisije 2005/751/ES (7) je bilo potrjeno, da je dokumentacija popolna ter da načeloma izpolnjuje zahteve po podatkih in informacijah iz prilog II in III k navedeni direktivi.
            
         
               (7)
            
            
               V skladu s členom 6(2) Direktive 91/414/EGS je Nizozemska septembra 2004 prejela zahtevek podjetja Koppert Beheer BV za vključitev aktivne snovi kalijev tiocianat v Prilogo I k Direktivi 91/414/EGS. Z Odločbo 2005/751/ES je bilo potrjeno, da je dokumentacija popolna ter da načeloma izpolnjuje zahteve po podatkih in informacijah iz prilog II in III k navedeni direktivi.
            
         
               (8)
            
            
               V skladu s členom 6(2) Direktive 91/414/EGS je Avstrija oktobra 2006 prejela zahtevek družbe Bayer CropScience AG za vključitev aktivne snovi spirotetramat v Prilogo I k Direktivi 91/414/EGS. Z Odločbo Komisije 2007/560/ES (8) je bilo potrjeno, da je dokumentacija popolna ter da načeloma izpolnjuje zahteve po podatkih in informacijah iz prilog II in III k navedeni direktivi.
            
         
               (9)
            
            
               Popolnost dokumentacij je bilo treba potrditi, da se omogoči njihova podrobna preučitev in se državam članicam omogoči izdaja začasnih registracij za največ tri leta za fitofarmacevtska sredstva, ki vsebujejo zadevne aktivne snovi, ob izpolnjevanju pogojev iz člena 8(1) Direktive 91/414/EGS ter zlasti pogojev za podrobno oceno aktivnih snovi in fitofarmacevtskih sredstev v zvezi z zahtevami iz navedene direktive.
            
         
               (10)
            
            
               Za te aktivne snovi je bil ocenjen vpliv na zdravje ljudi in okolje v skladu z določbami člena 6(2) in (4) Direktive 91/414/EGS za uporabe, ki so jih predlagali vlagatelji. Države članice poročevalke so Komisiji predložile zadevne osnutke poročil o oceni 16. decembra 2009 (biksafen), 5. februarja 2008 (Candida oleophila, sev O), 30. avgusta 2011 (fluopiram), 30. marca 2008 (halosulfuron), 27. julija 2007 (kalijev jodid in kalijev tiocianat) in 29. aprila 2008 (spirotetramat).
            
         
               (11)
            
            
               Po predložitvi osnutkov poročil o oceni držav članic poročevalk je bilo ugotovljeno, da je treba od vlagateljev zahtevati nadaljnje informacije, ki jih morajo države članice poročevalke pregledati in nato predložiti svojo oceno. Zato pregled dokumentacije še vedno poteka, ocene pa ne bo mogoče končati v roku iz Direktive 91/414/EGS, ki se razlaga skupaj s Sklepom Komisije 2010/457/EU (9) (Candida oleophila, sev O, kalijev jodid in kalijev tiocianat) in Sklepom Komisije 2010/671/EU (10) (spirotetramat).
            
         
               (12)
            
            
               Ker pri ocenjevanju še ni bil ugotovljen nikakršen razlog za neposredno zaskrbljenost, bi bilo treba državam članicam v skladu z določbami člena 8 Direktive 91/414/EGS omogočiti 24-mesečno podaljšanje začasnih registracij za fitofarmacevtska sredstva, ki vsebujejo zadevne aktivne snovi, da se lahko še naprej preučujejo dokumentacije. Pričakuje se, da bosta ocenjevanje in postopek odločanja glede odločitve o morebitni odobritvi v skladu s členom 13(2) Uredbe (ES) št. 1107/2009 za aktivne snovi biksafen, Candida oleophila, sev O, fluopiram, halosulfuron, kalijev jodid, kalijev tiocianat in spirotetramat končana v 24 mesecih.
            
         
               (13)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Države članice lahko podaljšajo začasne registracije fitofarmacevtskih sredstev, ki vsebujejo aktivne snovi biksafen, Candida oleophila, sev O, fluopiram, halosulfuron, kalijev jodid, kalijev tiocianat ali spirotetramat, najpozneje do 31. julija 2014.
   Člen 2
   Ta sklep preneha veljati 31. julija 2014.
   Člen 3
   Ta sklep je naslovljen na države članice.
   
      V Bruslju, 4. julija 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 230, 19.8.1991, str. 1.
   
      (2)  UL L 309, 24.11.2009, str. 1.
   
      (3)  UL L 240, 11.9.2009, str. 32.
   
      (4)  UL L 141, 2.6.2007, str. 78.
   
      (5)  UL L 151, 16.6.2009, str. 37.
   
      (6)  UL L 236, 31.8.2006, str. 31.
   
      (7)  UL L 282, 26.10.2005, str. 18.
   
      (8)  UL L 213, 15.8.2007, str. 29.
   
      (9)  UL L 218, 19.8.2010, str. 24.
   
      (10)  UL L 290, 6.11.2010, str. 49.